CELEX: C2007/140/33
Language: et
Date: 2007-06-23 00:00:00
Title: Kohtuasi T-271/04: Esimese Astme Kohtu 8. mai 2007 . aasta otsus — Citymo versus komisjon (Lepinguline vastutus — Vahekohtuklausel — Üürileping — Vastuvõetamatus — Lepinguväline vastutus — Lepingueelsed läbi rääkimised — Vastuvõetamatuse vastuväide — Õiguspärase ootuse kaitse — Hea usu põhimõte — Õiguse kuritarvitamine — Materiaalne kahju — Võimaluse kaotamine)

23.6.2007   
            
            
               ET
            
            
               Euroopa Liidu Teataja
            
            
               C 140/20
            
         Esimese Astme Kohtu 8. mai 2007. aasta otsus — Citymo versus komisjon
   (Kohtuasi T-271/04) (1)
   
   (Lepinguline vastutus - Vahekohtuklausel - Üürileping - Vastuvõetamatus - Lepinguväline vastutus - Lepingueelsed läbi rääkimised - Vastuvõetamatuse vastuväide - Õiguspärase ootuse kaitse - Hea usu põhimõte - Õiguse kuritarvitamine - Materiaalne kahju - Võimaluse kaotamine)
   (2007/C 140/33)
   Kohtumenetluse keel: prantsuse
   Pooled
   
      Hageja: Citymo SA (Brüssel, Belgia) (esindajad: advokaadid P. Van Ommeslaghe, I. Heenen ja P.-M. Louis)
   
      Kostja: Euroopa Ühenduste Komisjon (esindajad: L. Parpala ja E. Manhaeve, keda abistasid advokaadid D. Philippe ja M. Gouden)
   Kohtuasja ese
   Esimese võimalusena lepingulise vastutuse tuvastamise hagi, mis tugineb vahekohtuklauslil, millega nõutakse komisjonilt hageja ettevõttele väidetavalt viimase ja komisjoni esindatud Euroopa Ühenduste vahel sõlmitud üürilepingu ülesütlemisega põhjustatud kahju hüvitamist, ja teise võimalusena lepinguvälise vastutuse tuvastamise hagi, millega nõutakse kahju, mis põhjustati hagejale komisjoni otsusega lõpetada nimetatud üürilepingu sõlmimist puudutavad lepingueelsed läbirääkimised, hüvitamist.
   Otsuse resolutiivosa
   
               1.
            
            
               Mõista komisjonilt hageja kasuks välja 20 000 eurot, millele on lisatud viivis alates kohtuotsuse päevast kuni summa tegeliku tasumiseni koos aastase viivisega vastavalt määrale, mis on fikseeritud Euroopa Keskpanga poolt peamistele refinantseerimistoimingutele, millele on lisatud kaks protsendipunkti tingimusel, et see ei ületa 6 % määra.
            
         
               2.
            
            
               Ülejäänud osas jätta hagi rahuldamata.
            
         
               3.
            
            
               Jätta kohtukulud poolte endi kanda.
            
         
      (1)  ELT C 262, 23.10.2004.